
PARLAMENTUL ROMÂNIEI

CAMERA DEPUTAȚILOR

COMISIA PENTRU ÎNVĂȚĂMÂNT,

ȘTIINȚĂ, TINERET ȘI SPORT

București, 14 octombrie 2020
Nr.4C-11/359
RAPORT 
asupra proiectului de Lege privind aprobarea Ordonanței de urgență a Guvernului nr.116/2020 pentru completarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizației anuale ce decurge din calitatea de membru a României în cadrul Fundației Europene pentru Tineret
 (Plx. 488/2020)
1. În baza prevederilor art. 94 și 115 alin.(3) din Regulamentul Camerei Deputaților, republicat, cu adresa nr. Plx.488 din 01 septembrie 2020, Comisia pentru învățământ, știință, tineret și sport a primit spre dezbatere, în fond, în procedură de urgență, proiectul de Lege privind aprobarea Ordonanței de urgență a Guvernului nr.116/2020 pentru completarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizației anuale ce decurge din calitatea de membru a României în cadrul Fundației Europene pentru Tineret.
Pentru întocmirea raportului, Comisia a analizat avizul favorabil al Consiliului Legislativ nr. 692/17.07.2020.
Proiectul de Lege are ca obiect de reglementare completarea Ordonanței de urgență a Guvernului nr.41/1994, în scopul asigurării cadrului legal necesar efectuării plății contribuției României la bugetul Fundației Europene pentru Tineret la termenul stabilit, fără riscul perceperii de penalități ulterioare.
      
2. În funcție de obiectul și conținutul său, proiectul de Lege face parte din categoria legilor ordinare, potrivit prevederilor art. 73 din Constituția României, republicată.
La lucrările Comisiei au fost prezenți un număr de 22  deputați, din totalul de 25 membri ai Comisiei.
În baza prevederilor art. 55 și 56 din Regulamentul Camerei Deputaților, republicat, la dezbaterea proiectului de Lege  a participat ca invitat domnul Alexandru Rădulescu - secretar de stat în cadrul Ministerului Educației și Cercetării.  

3. Potrivit prevederilor art. 75 alin. (1) din Constituția României, republicată, și ale art.91 alin.(8) din Regulamentul Camerei Deputaților, republicat, Camera Deputaților este Cameră decizională.

Proiectul de lege a fost adoptat de Senat, în calitate de primă Cameră sesizată, în ședința din data de 21 august 2021. 
4.  În urma dezbaterii, în ședința din 14 octombrie 2020, Comisia a propus, cu 20 de voturi pentru și 2 abțineri, adoptarea proiectului de Lege în forma adoptată de Senat.  

